ભાગ-2ની બેઠકમાં કલેકટર સી.આર.ખરસાણે સેવાસેતુના કાર્યક્રમના સ્થળે નેટ કનેકટીવીટી પુરતી મળી રહે અને સેવાસેતુ કાર્યક્રમના લાભો સ્થળ ઉપર જ આપવા અધિકારીઓને જણાવ્‍યું હતું. આ ઉપરાંત જિલ્લામાં કુપોષણ નિવારણ માટે જિલ્લાના તમામ અધિકારીઓને કુપોષિત બાળકો દત્તક આપીને કુપોષણમુકત બનાવવાના ભગીરથ કાર્યમાં સૌને પોતાની જવાબદારી અદા કરવા, કેન્દ્ર સરકારના ‘સ્વચ્છતા હી સેવા’ કાર્યક્રમમાં દરેક લોકોને જોડીને સ્વચ્છતા ઝુંબેશ ચલાવવા, રાજય સરકારની એપ્રિન્ટીસ યોજના હેઠળ વધુને વધુ બેરોજગારોને જોડવા કલેકટર સી.આર. ખરસાણે જણાવ્યું હતું.